Ministru kabineta rīkojuma projekta

**"Par Ērgļu novada pašvaldības nekustamā īpašuma "Jūriņceļš" pārņemšanu valsts īpašumā"** sākotnējās ietekmes novērtējuma ziņojums (anotācija)

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta “Par Ērgļu novada pašvaldības nekustamā īpašuma "Jūriņceļš" pārņemšanu valsts īpašumā” (turpmāk – rīkojuma projekts) mērķis ir atļaut pārņemt valsts īpašumā Ērgļu novada pašvaldības nekustamo īpašumu "Jūriņceļš", jo tas nav nepieciešams pašvaldības funkciju pildīšanai, nodot to Zemkopības ministrijas valdījumā valsts funkciju (valsts meža apsaimniekošanas un aizsardzības) īstenošanai un zemesgrāmatā nostiprināt īpašuma tiesības uz valsts vārda Zemkopības ministrijas personā.  Ministru kabineta rīkojums stāsies spēkā pēc tā parakstīšanas. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Publiskas personas mantas atsavināšanas likuma 42. panta otrā daļa un 43. pants un Meža likuma 4. panta otrā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Rīkojuma projektā minētais nekustamais īpašums “Jūriņceļš” (nekustamā īpašuma kadastra Nr. 7060 004 0065), kas sastāv no zemes vienības (zemes vienības kadastra apzīmējums 7060 004 0064) 0,17 ha platībā un inženierbūves (būves kadastra apzīmējums 7060 004 0064 001), Jumurdas pagastā, Ērgļu novadā (turpmāk – nekustamais īpašums) pieder Ērgļu novada pašvaldībai.  Minētais nekustamais īpašums ierakstīts zemesgrāmatā Vidzemes rajona tiesas Zemesgrāmatu nodaļas Jumurdas pagasta zemesgrāmatas nodalījumā Nr. 1000 0061 0184 uz Ērgļu novada pašvaldības vārda.  Pēc Valsts zemes dienesta Nekustamā īpašuma valsts kadastra informācijas sistēmas (turpmāk – NĪVKIS) teksta datiem, zemes vienības ar kadastra apzīmējumu 7060 004 0064 lietošanas mērķis ir “Zeme dzelzceļa infrastruktūras zemes nodalījuma joslā un ceļu zemes nodalījuma joslā”, kods 1101. Pēc NĪVKIS teksta datiem, nekustamā īpašuma "Jūriņceļš" zemes vienībai ir reģistrēts apgrūtinājums – aizsargājamo ainavu apvidus teritorija, ja tā nav iedalīta funkcionālajās zonās (7313060000), 0,17 ha platībā. Valstij, pārņemot nekustamo īpašumu, minētais apgrūtinājums nerada papildu ietekmi uz tā iespējamo tālāko izmantošanu. Zemkopības ministrijai, izmantojot valsts nekustamo īpašumu, ir saistoša Aizsargjoslu likumā noteiktā kārtība atbilstoši aizsargjoslu veidam.  Nekustamā īpašuma sastāvā esošā inženierbūve (ceļš) funkcionāli tiek izmantots kā meža infrastruktūras objekts akciju sabiedrības “Latvijas valsts meži” (turpmāk – sabiedrība) mežsaimnieciskajos darbos iesaistītā transporta pārvietošanai, tāpēc uzturams atbilstošā stāvoklī ar piemērotu ceļa noturību, bet pašvaldība finansējuma trūkuma dēļ to nevar nodrošināt.  Mērķis, ar kuru valsts īpašumā tiek pārņemts pašvaldībai piederošs īpašums, ir tā sastāvā esošo inženierbūvi – meža infrastruktūras objektu meža ceļu –pārbūvēt ar tādu noturību un kvalitāti, kāda nepieciešama mežsaimnieciskajos darbos iesaistītā transporta pārvietošanai. Meža ceļa pārbūve dos iespēju piekļūt apsaimniekošanā esošajiem mežu masīviem, samazinot pievešanas ceļu attālumu un nodrošinot iespējami vienmērīgu kokmateriālu transportēšanas plūsmu.  Ievērojot sabiedrības lūgumu (02.10.2018. vēstule Nr. 4.1-2\_07jf\_260\_18\_1008), ar Ērgļu novada domes 2018. gada 18. oktobra lēmumu “Par Ērgļu novada pašvaldības ceļa Pūpoli–Stuļģi” sadalīšanu un posmu nodošanu valstij” (prot. Nr. 11, 4.§) nolemts atsavināt bez atlīdzības valstij Zemkopības ministrijas personā meža zemes apsaimniekošanas un aizsardzības funkciju nodrošināšanai zemes vienības daļu Jumurdas pagastā, Ērgļu novadā, 0,2 ha platībā (vairāk vai mazāk, cik izrādīsies kadastrālās uzmērīšanas laikā), kura atdalīta no zemes vienības ar kadastra apzīmējumu 7060 004 0072, vienlaikus nosakot aizliegumu zemes vienības daļu atsavināt un apgrūtināt ar lietu tiesībām, kā arī pienākumu Zemkopības ministrijai bez atlīdzības nodot zemes vienību Ērgļu novada pašvaldībai, ja tā netiek izmantota valsts meža apsaimniekošanas un aizsardzības nodrošināšanai.  Īstenojot sabiedrības un Ērgļu novada pašvaldības 2019. gada 18. jūnija vienošanos, kā arī ievērojot likuma “Par pašvaldībām” 21. panta pirmās daļas 17. punktu un Publiskas personas mantas atsavināšanas likuma 42. panta otro daļu, ar Ērgļu novada domes 2021. gada 25. februāra lēmumu “Par nekustamā īpašuma “Jūriņceļš” nodošanu valstij bez atlīdzības valsts īpašumā” (prot. Nr. ĒNP/2021/1-01/3/PROTD, 11.§), nolemts rīkojuma projekta 1. punktā minēto nekustamo īpašumu nodot bez atlīdzības valstij Zemkopības ministrijas personā valstij piekrītošās un piederošās meža zemes apsaimniekošanai un aizsardzībai, vienlaikus nosakot pienākumu Zemkopības ministrijai bez atlīdzības nodot nekustamo īpašumu Ērgļu novada pašvaldībai, ja tas netiek izmantots valsts meža apsaimniekošanai un aizsardzībai. Ērgļu novada domes 2021. gada 25. februāra lēmumā nav noteikts aizliegums atsavināt un apgrūtināt ar lietu tiesībām valstij nododamo nekustamo īpašumu “Jūriņceļš”, bet šāds apstāklis nemaina plānoto rīcību ar rīkojuma projekta 1. punktā minēto nekustamo īpašumu. Nekustamais īpašums visā tā sastāvā tiek nodots valstij valsts pārvaldes funkcijas īstenošanai – Meža likumā noteiktās valstij piekrītošās un piederošās meža zemes apsaimniekošanai un aizsardzībai. Saskaņā ar Meža likuma 4. panta otro daļu rīkojuma projektā minētā nekustamā īpašuma apsaimniekošanu un aizsardzību nodrošinās sabiedrība, kas nodibināta valsts meža īpašuma pārvaldīšanai un apsaimniekošanai.  Šī rīkojuma projekta būtība ir pārņemt pašvaldības nekustamo īpašumu valsts īpašumā valsts funkcijas nodrošināšanai, kuras izbeigšana netiek paredzēta un netiek prognozēta.  Ja tomēr iestātos Publiskas personas mantas atsavināšanas likuma 42. panta otrajā daļā minētais apstāklis, rīkojuma projekta 2.2. apakšpunkta prasība tiks izpildīta, ievērojot likumā ietvertās normas par attiecīgās mantas nodošanu pašvaldībai.  Ievērojot Publiskas personas mantas atsavināšanas likuma 42. pantā ietvertās prasības par attiecīgās mantas atpakaļ nodošanu pašvaldībai, gadījumā, ja iestāsies rīkojuma projektā 2. punktā minētais apstāklis un nekustamais īpašums vairs netiks izmantots norādītās funkcijas izpildei, tas pēc datu aktualizācijas tiks nodots Ērgļu novada pašvaldībai.  Ar rīkojuma projektu paredzēts nekustamo īpašumu pārņemt bez atlīdzības valsts īpašumā un nodot Zemkopības ministrijas valdījumā. Rīkojuma projektam ir pievienoti īpašuma tiesības apliecinošie dokumenti un Ērgļu novada pašvaldības lēmums, kas apliecina, ka nekustamais īpašums nav nepieciešams pašvaldībai.  Ievērojot minēto, nekustamā īpašuma pārņemšana valsts funkciju īstenošanai no pašvaldības ir lietderīga, un pēc attiecīgā Ministru kabineta lēmuma pieņemšanas normatīvajos aktos noteiktajā kārtībā zemesgrāmatā ir nostiprināmas īpašumtiesības uz valsts vārda Zemkopības ministrijas personā uz laiku, kamēr tiks nodrošināta rīkojuma projekta 2.1. apakšpunktā minētās funkcijas īstenošana. |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija, sabiedrība un Ērgļu novada pašvaldība |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums neietekmē un nemaina sabiedrības mērķgrupas tiesības un pienākumus. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekts tautsaimniecību kā valsts saimniecības nozari neietekmē un administratīvo slogu nerada. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Rīkojuma projekta tiesiskais regulējums atbilstības izmaksas neietekmē. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2021.gads | | Turpmākie trīs gadi (*euro*) | | | | |
| 2022.gads | | 2023.gads | | 2024.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | 0 | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. | | | | | | |
| 8. Cita informācija | Rīkojuma projektam nav ietekmes uz valsts budžetu, jo papildu līdzekļi no valsts budžeta nav nepieciešami. Valsts nekustamā īpašuma tiesību maiņu sabiedrība zemesgrāmatā reģistrēs par saviem finanšu līdzekļiem. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana**  **un tās ietekme uz institūcijām** | | |
| 1. | Projekta izpildē iesaistītās institūcijas un publiskās kapitālsabiedrības | Rīkojuma projekta izpildi nodrošinās Zemkopības ministrija, sabiedrība un Ērgļu novada pašvaldība. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Rīkojuma projekta izpilde neietekmē pārvaldes funkcijas un uzdevumus, tās netiek paplašinātas vai sašaurinātas. Jaunas institūcijas saistībā ar rīkojuma projekta izpildi netiek radītas, un rīkojuma projekts neparedz arī esošu institūciju likvidāciju vai reorganizāciju. Rīkojuma projekta izpildi var nodrošināt esošajās institūcijās ar tām pieejamiem resursiem. |
| 3. | Cita informācija | Nav. |

Zemkopības ministrs K. Gerhards

Rasnača 67027517

[Tamara.Rasnaca@zm.gov.lv](mailto:Tamara.Rasnaca@zm.gov.lv)